Maroela Media Top 20 8 Desember 2014Hier is Maroela Media se Top 20 vir vandeesweek. Daar is 11 liedjies wat styg, ses wat daal een in dieselfde plek as verlede week en twee nuwelinge. Rinel Day word die tweede vroulike kunstenaar wat vanjaar die nr. 1-posisie met ‘n tweede treffer kon haal; Ligjare weg neem dié posisie oor by Dewald Wasserfall, wat na die derde plek val. Arno Jordaan en Steve Hofmeyr se onderskeie treffers As jy hier is en Sit die ligte aan verlaat die Top 20, en in hulle plek is daar twee liedjies wat uit rolprente kom wat binnekort vrygestel word. Anders se nuwe treffer, Knysna, uit die gelyknamige rolprent tree in die 18de plek toe en Heinz Winckler maak sy buiging in die 20ste plek met Meisie van my hart, wat nie net op sy nuwe trefferversameling voorkom nie, maar ook uit die rolprent Mooirivier, wat in Februarie uitgereik word en waarin Heinz ook as akteur te sien sal wees, kom. Laurika Rauch en Emo Adams styg elk vier plekke, terwyl Rooies in net sy vierde week sewe plekke daal.